**Vladimir Akimovitš Bron** (14. syyskuuta 1909 Mykolajiv – 1. lokakuuta 1985 Sverdlovsk) oli neuvostoliittolainen shakinpelaaja, shakkitehtävien laatija ja shakkikirjailija. Lopputehtävien laatijana hän oli eräs Neuvostoliiton merkittävimmistä laatijoista. Hän sai tehtäväshakin suurmestarin arvon 1976.

Elämä ja shakkiura
------------------

Vladimir Bron syntyi juutalaiseen perheeseen Nikolajevissa (nyk. Mykolaiv), Khersonin liepeillä. Alue on nykyisin osa Ukrainaa. Koulutukseltaan hän oli tekniikan tohtori. Väiteltyään yliopistossa tohtoriksi hän loi pitkän tieteellisen uran teollisen keramiikan ja kuumuutta kestävien materaalien tutkijana. Varsinaisesti hänet tunnetaan shakkitehtävien laatijana. Bron oppi shakin säännöt nuoruudessaan. Jo varhaisella iällä hän kiinnostui tehtäväshakista. Hän voitti ensimmäisen kerran palkinnon tehtäväkilpailussa vuonna 1925.

Shakkitehtävien laadinnan arvonimet myönnetään niin sanottuihin FIDE-albumeihin päässeiden tehtävien perusteella. *FIDE-albumi* on kolmen vuoden ajanjaksolla julkaistujen valiotehtävien kokoelma. Tehtäväshakin suurmestarin arvoon vaaditaan vähintään 70 albumipistettä. Lopputehtävästä saa 1,67 pistettä ja muusta tehtävästä yhden pisteen. FIDE-albumin 2010-2012 julkaisun jälkeen Bronilla on virallisesti koossa 146,83 pistettä ja tällä pistemäärällä hän on 17. eniten albumipisteitä kerännyt laatija. Albumipistemäärän perusteella Bronille myönnettiin laadinnan suurmestarin titteli 1976. Laadinnan kansainvälisen mestarin arvon hän sai 1966. Laadinnan ohella Bron myös tuomaroi tehtäväkilpailuja. Hänelle myönnettiin 1956 niistä ansioista kansainvälisen tehtävätuomarin arvo.

Vladimir Bron kuoli lokakuussa 1985 Sverdlovskissa.

### Laatijana

Bron laati pääasiassa lopputehtäviä, mutta hänen tehtävätuotantoonsa kuuluu myös joitakin mattitehtäviä ja apumatteja.

### Kirjailija

Bron julkaisi vuonna 1969 kokoelman laatimiaan tehtäviä. Teos sisältää 150 lopputehtävää ja 90 muuta shakkitehtävää.

* *Izbrannie Etyudy i Zadachi* (engl. Selected Problems and Studies, ven. "Избранные этюды и задачи") (1969).

Lähteet
-------

* **Timo Kallio**: Tehtäväshakin käsikirja. Helsinki: Suomen Tehtäväniekat, 1992.

### Viitteet

1. ↑  Julia Vysotska: *GRANDMASTERS OF THE FIDE FOR CHESS COMPOSITIONS* WCCF. 2015 (englanniksi) Viitattu 18.11.2015
2. 1 2  Surnames starting with the letter B *Russian Jewish Encyclopedia* (Rossiyskaya Evreiskaya Entsiclopediya) 1995, Translated by Josif & Vitali Csarny (englanniksi) Viitattu 18.11.2015
3. 1 2 3  **David Hooper & Kenneth Whyld**: *Oxford Companion to Chess* (1984). Oxford: Oxford University Press, s. 50
4. 1 2  Peter Huber & Vlaicu Crişan: Chess Composers: September 14th Chesscomposers.blogspot.fi-blogissa 12.9.2012 (englanniksi) Viitattu 18.11.2015
5. ↑  Timo Kallio: *Tehtäväshakin käsikirja* (1995), s. 66
6. ↑   Kallio (1995), s. 67
7. 1 2 3  Julia Vysotska: *FIDE ALBUM POINTS 1914-2012* WCCF. 2015 (englanniksi) Viitattu 18.11.2015
8. 1 2  Bill Wall: *Brief notes on chess history* Chess-poster.com-sivustolla (englanniksi) Viitattu 18.11.2015
9. ↑  Julia Vysotska: *INTERNATIONAL JUDGES* WCCF. 2015 (englanniksi) Viitattu 18.11.2015


|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* VIAF
* WorldCat

 |
|  |
| Kansalliset | 
* Ranska
* BnF data
* Alankomaat

 |
|  |
| Muut | 
* Europeana

 |

 |